Man vas na hy glo dood fopArgieffoto Kapt. Appel Ernst, woordvoerder van die polisie, het gesê die man is Sondagaand in hegtenis geneem. Hy het gister vlugtig in die hof verskyn op aanklag van bedrog en die saak is tot 6 Julie uitgestel. Die man bly in aanhouding. Volgens Ernst word ŉ moordsaak intussen in die Vrystaat ondersoek in verband met die verdagte se ‘dood’, aangesien nou vasgestel moet word wie se lyk in die verdagte se motor gevind is. Die verdagte se naam kan nie nou bekend gemaak word nie omdat dit die polisie se ondersoek kan belemmer. Maroela Media kan wel bekend maak die verdagte se vrou is in Oktober 2012 in die egpaar se huis in Ruimsig, Johannesburg, vermoor. Die polisie het destyds haar moord saam met drie ander moorde ondersoek, aangesien dit vermoedelik met satanisme verband hou. Sy en die ander drie vermoordes was almal deel van dieselfde bediening. Dit is nie duidelik of enigiemand ooit vir die moorde in hegtenis geneem is nie.